Tõnis Sildaru

Tõnis Sildaru (sündinud 10. augustil 1981Tõnis Sildaru Inforegister) on Eesti vigursuusatreener. 

 Elukäik 
Ta lõpetas aastal 2001 Tallinna Väike-Õismäe Keskkooli. Ta on harrastanud jalgpalli mängimist ja murdmaasuusatamist.Tõnis Sildaru – iseõppija, kes riskis ja aitas tütre maailma tippu. Õhtuleht, 23. veebruar 2019

Ta töötas algul katusematerjale Eestisse toovas firmas, kuid tuli 2015. aastal töölt ära, et keskenduda oma laste Kelly Sildaru ja Henry Sildaru treenimisele."Tõnis Sildaru – iseõppija, kes riskis ja aitas tütre maailma tippu" Õhuleht, 22. veebruar 2019

Tõnis Sildarul puudub treenerikutse, kuid tema treeneritöö tulemusena on võidetud kaks olümpiamedalit – Kelly Sildaru võitis 2022. aasta taliolümpiamängudel Pekingis vigursuusatamise rennisõidus pronksmedali ja 2026. aasta taliolümpiamängudel Milanos ja Cortina d'Ampezzos Henry Sildaru samal alal hõbemedali.

 Isiklikku  
Tema kooselu Lilian Talvinguga lagunes 2020. aastal. Neil on lapsed Kelly Sildaru ja Henry Sildaru.

2020. aasta alguses algatas prokuratuur kriminaalasja Tõnis Sildaru võimaliku lähisuhtevägivalla kohta aastatel 2018–2019. Sama aasta suvel kahtlustas prokuratuur teda kehalises väärkohtlemises ja suures ulatuses omastamises. Sildarut esindas kohtus advokaat Kalle-Kaspar Sepper. Kuna kohtueelne uurimine ei tõendanud kindlaid vägivalla või ähvardamise episoode, mille alusel oleks saanud esitada süüdistuse, lõpetas prokuratuur selles osas 2024. aasta jaanuaris  kriminaalmenetluse. Kuid Tõnis Sildaru sai süüdistuse alaealise tütre teenitud vara ebaseaduslikus kasutamises. Selle kohaselt ei teinud ta ligikaudu miljoni euro väärtuses tehinguid oma lapse huvides, vaid pööras vara enda ja kolmandate isikute kasuks."Sildaru isa pääses väärkohtlemise kahtlustusest, aga sai süüdistuse omastamises" ERR sport, 10. jaanuar 2024

2024. aasta mai lõpus tõdesid osapooled, et leppimine on võimalik, kuid hiljem kohtule dokumente lepitusmenetluse saavutamiseks ei esitatud.Perekond Sildaru kohtuvaidlus 200 000 euro üle lükkus edasi. Elu24, 29. mai 2024 Kohtuvaidlused jätkusid ka oktoobris 2024, mais 2025 (kaasati Tõnis Sildaru vanemad)Perekond Sildarude tulisesse kohtuvaidlusesse toodi vanavanemad. Elu24, 26. mai 2025 ja oktoobris 2025.Tõnis Sildaru sõnul peteti advokaadi ettekirjutistega temalt maja välja. Delfi. Sport. 30. oktoober 2025

2023. aasta 9. septembril abiellus Tõnis Sigrid Vahtraga, kes võttis oma uueks perekonnanimeks Sildaru.

29. detsembril 2024 toimus Alexela kontserdimajas «Spordiaasta tähed 2024» galaõhtu, kus oli kohal ka Sildarude perekond. Galal tuli ilmsiks uudis Tõnis Sildaru abikaasa lapseootusest. Aprillis 2025 sündis poeg Henry Ruudy.ÕNNESOOVID! Tõnis Sildaru sai kolmanda lapse. Õhtuleht, 11. aprill 2025

 Viited 

Välislingid
 Kelly Sildaru isa Tõnis Sildaru räägib lõpuks oma loo, Täistund - Kanal 2
 Ketlin Kruse. Tõnis Sildaru saab kohtus ise viimaks sõna: oleme siin osaliselt sellepärast, et pere lagunes. Elu24, 29. oktoober 2025

Kategooria:Eesti suusatreenerid
Kategooria:Sündinud 1981